༈ང༷ག་ལ་དབ༷ང་འབྱོར་རྒྱལ་དང་དེ་སྲས་ཀྱི།  ། རླབས་ཆེན་འཕྲི༷ན་ལ༷ས་ཕྱོགས་བརྒྱར་སྤེལ་བ་ལ།  ། ཐུགས་བསྐྱེད་སྨོན་ལམ་རྒྱ༷་མཚོ༷འི་མཐུ་གྲུབ་པ།  ། དཔལ་ལྡན་བླ་མའི་ཞབས་ལ་གསོལ་བ་འདེབས།  ། གང་གི་ཡང་སྲིད་འཁྲུལ་བྲལ་ཉིན་མོར་བྱེད།  ། བདག་ཅག་བསོད་ནམས་ཤར་རིའི་རྩེར་འཕགས་ཏེ།  ། རྨད་བྱུང་མཛད་བཟང་འོད་སྟོང་འགྱེད་པ་ཡིས།  ། བསྟན་འགྲོའི་ཕན་བདེའི་པད་ཚལ་རྒྱས་བྱེད་ཤོག། དཀོན་མཆོག་བྱིན་རླབས་སྲུང་མའི་མཐུ་སྟོབས་དང་།  ། བདག་ཅག་དད་མོས་ཚོགས་པའི་རྟེན་འབྲེལ་གྱིས།  ། ཇི་ལྟར་སྨོན་པའི་རེ་བ་ཡིད་བཞིན་དུ།  ། ལྷུན་འགྲུབ་བཀྲ་ཤིས་དགེ་མཚན་རྒྱས་གྱུར་ཅིག། ཅེས་བསྟན་པའི་གསལ་བྱེད་ཨ་ལོད་ཞབས་དྲུང་ངག་དབང་འཕྲིན་ལས་རྒྱ་མཚོའི་ཡང་སྲིད་མྱུར་གསལ་གསོལ་འདེབས་འདི་ལྟ་བུ་དགོས་ཞེས་དད་ལྡན་དམ་ཆོས་ཚེ་རིང་གིས་བསྐུལ་ངོར་ཀུ་སཱ་ལི་༧དྷརྨ་བཛྲ་གྱིས་བྲིས། །  ། །